Aston Martin DB5

De 1963 vörstellt Sportwagen **Aston Martin DB5** vun den britschen Hersteller Aston Martin weer en överarbeit Version vun den Vorgängertyp DB4. De DB5 wurr as Sportwagen in en typischen 2+2-Sittkonfiguratschoon baut (Tweesitter mit twee tosätzlich Notsitten). Dat Körzel DB steiht för David Brown, den langjohrigen Eegendömer vun Aston Martin.

De DB5 ünnerscheed sück vun den DB4 dör den vun 3,8 up 4&nbsp;Liter Hubruum vergrötterten Motor un dat ZF-Fiefganggedriev. De Basismotor in’n DB5 mit dree SU-Gliekdruckvergaser hett 210&nbsp;kW (286&nbsp;PS) leist. Dat Fohrwark mit der stiev Achterass bleev in’t Wesentliche gliek.

Besünnere Upmarksomkeit kreeg de DB5 dör sien tallriek Upträen in James-Bond-Filmen. Dat Modell is dat woll bekanntste Bondauto un wurr Midden vun de 1960er Johren dör de Filme *[[Goldfinger (Film)|Goldfinger]]* un *[[Thunderball (Film)|Feuerball]]* populär. Nah en Paus vun dartig Johren wurr de Aston Martin as ikonographisches Element vun disse Filmreeg siet 1995 wedder regelmatig in de Bond-Filmen insett.

## Technische Daten

## Modellvarianten

Aston Martin DB5 Vantage.jpg|DB5 Vantage
AMDB5VC.jpg |DB5 Convertible
Aston Martin DB5 Shooting Brake.jpg |DB5 Shooting Brake

Mit Utnahm vun den DB5 Saloon leefer Aston Martin ok wiedere Versionen vun dat Fohrtüüch ut.

### DB5 Vantage
De bi Aston Martin traditschonell Vantage nöömt leistungsstärkste Version **DB5 Vantage** harr dree Weber-Vergaser un en Leistung vun 234&nbsp;kW (318&nbsp;PS). Insgesamt wurrn blots 65 DB5 Vantage Coupés baut.

### DB5 Convertible
In de tweejohrig Bautiet wurrn blots 123 Convertibles (Cabriolets) produzeert. Se harrn aber nie den traditschonallen Tosatz *Volante*. Blots 19 Stück weeren linkslenkt.

### DB5 Shooting Brake
De langjohrige Aston-Martin-Eegendömer David Brown geev 1963 den DB5 Shooting Brake för sien persönliche Bedürfnisse as Jäger in Updrag; de free Karosseriebauer Harold Radford Coachbuilders hett dorvan 12 Stück baut. De Wagen harr in beladen Tostand en kritisch Fohrverhollen; Oorsaak weer de unverännert övernommen stiev Achterass vun den DB5.

An‘n 15. August 2019 wurr en DB5 Shooting Brake bi de *Monterey Car Week* für 1,765 Millionen US-Dollar verstiegert. He gellt as de düerste je verstiegert Shooting Brake.

## James Bond sien DB5
### Geschichte

De Aston Martin DB5 is woll dat bekanntste James Bond Filmauto un droog mit sien Upträe in *[[Goldfinger (Film)|James Bond Goldfinger (1964)]]* maatgevend to dat Bedüüden vun den jewieligen Deenstwagen vun den Filmhelden bi. Ofschons Ian Fleming in sien Bookvörlaag to den Film James Bond en Aston Martin DB Mark III beschreev, wurr in den den Film dat dormals aktuelle Modell, de DB5, insett. Vun de beid Original-Filmautos wurr een in’n Sömmer 1997 in Florida klaut un weer siether lang Tiet verschullen, bit dat in dat Johr 2021 in’n Middleren Osten weer updüken dee. Dat anner Auto wurr 2010 verstiegert.

De verantwortliche Filmproduktschonssellschopp Eon Productions hett doruphen de enorme Attraktivität un de potenziellen Vermarktungsmögelkkeiten vun den Wagen seen und hett in Vörbereitung up de uf Upführen vun *[[Thunderball (Film) |James Bond 007 – Feuerball] (1965)]]* twee wiedere Forhtüüch bestellt un hett de Umbaut (Fohrgestellnummern: *DB5/2007/R* un *DB5/2008/R*).

Neben *Goldfinger* wurr de Aston Martin DB5 ok in lateren Filmen as Bondauto insett. Allerdings keem blots bi *Feuerball* de Original-Prototyp nochmal to’n Insatz.

En Fohrtüüch, dat sormals för PR-Zwecke bruukt wurr, befinn sück hüüd in dat Louwman Museum in Den Haag.

Siet Mai 2019 wurrd en up 25 Exemplare limiteert Antall an DB5 fertigt.

### Filminsätze
In folgenden Bondfilmen keem en Aston Martin DB5 to’n Insatz:
* James Bond 007 – Goldfinger (1964)
* James Bond 007 – Feuerball (1965)
* James Bond 007 – GoldenEye (1995)
* James Bond 007 – Der Morgen stirbt nie (1997)
* James Bond 007 – Die Welt ist nicht genug (1999)
* James Bond 007: Casino Royale (2006)
* James Bond 007: Skyfall (2012)
* James Bond 007: Spectre (2015)
* James Bond 007: Keine Zeit zu sterben (2021)

### Gadgets
In *Goldfinger* wurrn den DB5 vun *[[Q (James Bond)|Q]]* eenige „optional extras“ inbaut:
* 2 Browning-MGs, Kaliber .30 achter de vörderen Blinker
* Utfohrbar Klingen in den Zentraalverslüssen
* Utfohrbar schöötsekere Rückwand
* Funktelefon
* Radaranlaag mit Verfolgungsscherm („HOMER“-Signalgever)
* Schleudersitt up de Bifohrersiet
* Öölspray achter de Rückluchteenheiten
* Kreienfööt, de ut de Rückluchteenheit rutschmeeten wurrn können
* Rookwand ut de Endröhrs vun de Afgasanlaag
* Wesselnummernschild vörn un achtern mit „BMT 216A“ (UK) „4711-EA-62“ (F) un „LU 6789“ (CH)
* Rammupsätze vörn un achtern
* Wapenfack ünner de Bifohrersitt, de man afsluuten kann
* schöötsekere Verglasung

In *Feuerball* wurr buterdem noch en Waterkanoon installert.

In *Skyfall* kommen to’n eersten Mal siet *Feuerball* wedder Wappen vun dat Auto to’n Insatz. Bond droht M mit de Inbedrevnahm vun den Schleudersitt, buterdem wurrn de Frontmaschinengewehre bruukt. In’n Finale vun den Film wurdr de Aston Martin as Aflenkung bruukt un in’n Ansluss dör de Angrieper verneelt. In *Spectre* wurr de aber vun Q restaureert un an’t Enn vun den Film vun Bond fohren. In *Keine Zeit zu sterben* wurrn de olt Maschinengewehre ünner de Blinkerluchten dör Gatlings in de Vörderluchten as ok de Kreienfööt dör lütt Bomben ersett.

### Auktschonen
Dat Fohrtüüch mit de Fohrgestellnummer *DB5/1486/R*, dat bi *Goldfinger* to’n Insatz keem, wurr 2010 vun dat Auktionshuus *RM Auctions* (hüüd *RM [[Sotheby’s]]*) in London för 2,6 Millionen Pund (≈ 2,93 Millionen Euro) verstiegert.

1969 hett Anthony Bamford de Fohrtüüch mit de Fohrgestellnummern *DB5/2007/R* un *DB5/2008/R* vun Eon Productions köfft. Dat letzt nöömt Fohrtüüch wurr een Johr later an dat *Smoky Mountain Car Museum* in Tennessee verköfft. 2006 wurr dit Fohrtüüch vun dat Auktionshuus *RM Sotheby’s* för 2,1 Millionen Dollar eerstmals verstiegert. 2019 wurr dat Fohrtüüch nochmals verstiegert un broch nu bi en Auktschoon vun *RM Sotheby’s* in dat kalifoornsch Monterey en Endsumm vun 6,4 Millionen Dollar (≈ 5,75 Millionen Euro) in.

## Literatur
* Larry Edsall: *Legenden der Automobilgeschichte. Von den Anfängen bis ins 21. Jahrhundert*. White-Star-Verlag, Wiesbaden 2006, ISBN 978-3-939128-52-6, Sieden 176–179.

## Weblinks

## Enkeld Nahwiesen